****

PATVIRTINTA:

Žiežmarių mokyklos-darželio „Vaikystės dvaras“

direktoriaus 2018 m. vasario 28 d.

įsakymu Nr. IS-33

**ŽIEŽMARIŲ MOKYKLOS-DARŽELIO „VAIKYSTĖS DVARAS“**

**UGDYTINIŲ IR JŲ ŠEIMŲ KŪRYBINIŲ DARBŲ PROJEKTO**

**„LIETUVA MANO ŠIRDY“**

**NUOSTATAI**

**I. BENDROSIOS NUOSTATOS**

1. Žiežmarių mokyklos-darželio „Vaikystės dvaras“ ikimokyklinio, priešmokyklinio ir pradinio ugdymo amžiaus vaikų kūrybinių darbų projekto „Lietuva mano širdy“ (toliau – Projektas) nuostatai reglamentuoja projekto tikslą, uždavinius, dalyvius, darbų pateikimo ir organizavimo tvarką.
2. Laukiamas rezultatas – spaustuvėje įrišta, A3 formato ugdytinių kūrybinių darbų knyga, skirta Lietuvos valstybės atkūrimo 100-iui paminėti. Knyga bus nuolat eksponuojama įstaigos bibliotekoje bei švenčių metu eksponuojama įstaigos svečiams.
3. Projekto koordinatorius – Žiežmarių mokyklos-darželio „Vaikystės dvaras“ direktorė Eglė Raudeliūnienė, tel. (861038268) ; el. paštas [egleraud@gmail.com](mailto:egleraud@gmail.com)
4. Projekto nuostatai skelbiami Žiežmarių mokyklos-darželio „Vaikystės dvaras“ tinklapyje [www.vaikystesdvaras.lt](http://www.vaikystesdvaras.lt) .

**II. TIKSLAI IR UŽDAVINIAI**

1. Tikslas – Lietuvos valstybės atkūrimo 100-iui skirtos knygos sudarymas per ikimokyklinio, priešmokyklinio ir pradinio ugdymo amžiaus vaikų meninės raiškos ir kūrybinių gebėjimų ugdymą; istorijos, kurią kūrė visi Lietuvos žmonės ir užsienyje gyvenantys lietuviai – mūsų seneliai, proseneliai, tėvai tyrinėjimą bei pažinimą.
2. Uždaviniai:
   1. Puoselėti pagarbą istorijai;
   2. Skatinti ir ugdyti ugdytinių kūrybiškumą, saviraišką, išradingumą bei estetinį skonį;
   3. Skatinti ir plėtoti vaikų emocinę, socialinę, kultūrinę, meninę patirtis;
   4. Skatinti veikti, bendrauti ir bendradarbiauti su bendraamžiais, tėvais, seneliais kartu kuriant darbus knygai „Lietuva mano širdy“.

**III. DALYVIAI**

1. Projekte kviečiami dalyvauti visi Žiežmarių mokyklos-darželio „Vaikystės dvaras“ bendruomenės nariai: ikimokyklinio, priešmokyklinio ir pradinio ugdymo ugdytiniai, jų tėvai, seneliai, kiti šeimos nariai, pedagogai.

**IV. PROJEKTO ORGANIZAVIMO TVARKA**

1. Projektinių darbų priėmimas vyks nuo nuostatų paskelbimo dienos iki 2018 m. balandžio 30 dienos.
2. Projektinių darbų knygos, skirtos Lietuvos valstybės atkūrimo 100-iui paminėti, „Lietuva mano širdy“ pristatymas vyks „Vaikystės dvaro“ respublikinės vaikų folkloro šventės „Čyru vyru pavasaris“ metu – 2018 m. gegužės mėnesį (data tikslinama).

**V. REIKALAVIMAI PIEŠINIŲ IR KŪRYBINIŲ DARBŲ PATEIKIMUI**

1. Kūrybiniai darbai pateikiami A3 formato popieriaus lape.
2. Kūrybiniai vaizdiniai darbai (piešiniai arba darbo vaizdinis apipavidalinimas) gali būti atlikti įvairia technika: akvarelė, guašas, spalvotos kreidelės, tušas, pastelė, pieštukai ir kt.
3. Kūrybiniams rašto darbams gali būti naudojamos įvairios priemonės: tušas, rašalas, gelinis rašiklis.
4. Darbų skaičius ribojamas: vieno dalyvio – vienas darbas.
5. Pateikiami kūrybiniai darbai turi būti tvarkingi, užbaigti, nesutepti ir nesuglamžyti.
6. Prie kiekvieno darbo turi būti priklijuota dalyvio kortelė (vardas, pavardė, klasė/grupė, amžius).
7. Kūrybinius darbus pristatyti iki 2018 m. balandžio 30 d. į Žiežmarių mokyklos-darželio „Vaikystės dvaras“ raštinę, adresu: Vytauto g. 44 A, Žiežmariai.
8. Kūrybiniai darbai nebus grąžinami.
9. Pateikdamas(a) kūrybinį darbą autorius tampa projekto „Lietuva mano širdy“ dalyviu bei sutinka, kad:

* Projektui pateikti kūrybiniai darbai gali būti neatlygintinai naudojami projekto sklaidos tikslais;
* Kūrybiniai darbai eksponuojami parodose be papildomo autoriaus sutikimo;
* Kūrybiniai darbai eksponuojami Žiežmarių mokyklos-darželio „Vaikystės dvaras“ elektroninėje svetainėje, socialiniuose tinkluose.

**VI. BAIGIAMOSIOS NUOSTATOS**

1. Visa informacija susijusi su projektu „Lietuva mano širdy“ bus skelbiama Žiežmarių mokyklos-darželio „Vaikystės dvaras“ elektroninėje svetainėje, adresu: [www.vaikystesdvaras.lt](http://www.vaikystesdvaras.lt)
2. Iškilus klausimams projekto dalyviai gali kreiptis į Žiežmarių mokyklos-darželio „Vaikystės dvaras“ direktorę Eglė Raudeliūnienę tel.: 8346 58010; 861038268, el.paštu.: [egleraud@gmail.com](mailto:egleraud@gmail.com)

\_\_\_\_\_\_\_\_\_\_\_\_\_\_\_\_\_